钦定古今图书集成/历象汇编/岁功典/第063卷 > 浪淘沙〈新秋以上词〉 媛刘氏
## 钦定古今图书集成/历象汇编/岁功典/第063卷 > 浪淘沙〈新秋以上词〉 媛刘氏

昨夜雨绵绵。寒涩灯烟。薄衾萧索不成眠。晓起床头
看历日，换了秋天。　绿叶尚新鲜。犹想争妍。教他知
道也凄然。眼底韶光容易过，树且堪怜。

后汉崔骃《西征赋》，“袭孟秋而西征，跨雍梁而远踪。”
魏曹植诗：“初秋凉气发，庭树微销落。”

晋陆云《喜霁赋》，“炎神送暑，素灵迎秋。”

《阮籍诗》：“开秋兆，凉气蟋蟀鸣床帷。”

宋谢灵运《山居赋》，“送夏早秀，迎秋晚成。”

梁江淹《丽色赋》，“西陆始秋，白道月弦，金波照户，玉露
暧天。”

陈张正见诗：“高轩扬丽藻，自是赋新秋。”

北周庾信诗：“残月如初月，新秋似旧秋。”

《唐许敬宗诗》：“睿想追嘉豫，临轩御早秋。”〈又〉舞商初赴
节，湘燕远迎秋。

《卢照邻》诗：“龙柯疏玉井，凤叶下金堤。”

张九龄诗：“林乌飞旧里，园果让新秋。”〈又〉孤云愁自远，
一叶感何深。

《王勃》诗：“早是他乡值早秋，江亭明月带江流。”

骆宾王《萤火赋》：“林塘改夏，云物迎秋。”〈又〉《初秋登王司
马楼宴诗序》“葭散秋灰，檀移夏火。鸿飞渐陆，流断吹
以来寒；鹤鸣在阴，振中天而警露。于是肴开玉馔，交
杂佩而薰兰；酒泛金翘，映清樽而湛菊。”〈又〉《初秋于窦
六郎宅宴诗序》“一叶惊寒，下陈柯而卷翠；百花凝照，
淡虚牖以披红。”〈又〉《秋日饯陆道士陈文林诗序》“赤烟
沉节，青女司辰。霜雁衔芦，举宾行而候气；寒蝉噪柳，
带凉序以含情。”〈又〉《秋日送尹大赴京诗序》“兔苑东上，
龙火西流。剑彩沉波，碎楚莲于秋水；金辉照岸，秀陶
菊于寒堤。”〈又〉《诗》：“璧彩澄虚，漏轻光于云叶；珪阴散迥，
摇碎影于风梧。”

贺知章诗：“陇云晴半雨，边草夏先秋。”

孟浩然诗：“洞庭去远近，枫叶早惊秋。”〈又〉绪风初减热，
新月始登秋。

《李白诗》：“池花春映日，窗竹夜鸣秋。”

韦应物诗：“横河俱半落，泛露忽惊秋。”

《钱起诗》：“风吹山带遥知雨，露湿荷裳已报秋。”

皇甫冉诗：“浦外野风初入户，窗中海月早知秋。”〈又〉千
里相思如可见，淮南水落早惊秋。

权德舆诗：“客心宜静夜，月色淡新秋。”

韩愈诗：“长安雨洗新秋出，极目寒镜开尘函。”

《李贺诗》：“今日槿花落，明朝桐树秋。”

《李远诗》：“客思偏来夜，蝉声觉送秋。”

杜牧诗：“南陵水面漫悠悠，风紧云轻欲变秋。”〈又〉一夜
风欺竹，连江雨送秋。

刘得仁诗：“闲共野人临野水，新秋高树挂晴晖。”
赵嘏诗：“溪上邮亭气早秋，树边溪色绕床流。”

《曹邺诗》：“女萝力弱难逢地，桐树心孤易感秋。”

《于武陵诗》：“北风吹楚树，此地独先秋。”

《曹唐诗》：“碧落香销兰露秋。”

李咸用诗：“帆冒新秋雨，鼓传微浪风。”

方干诗：“轩窗才过雨，枕簟即知秋。”

《罗虬诗》：“长恨西风送早秋，低眉深恨嫁牵牛。”

黄滔诗：“红楼入夜笙歌合，白社惊秋草木疏。”

殷文圭诗：“月中青桂渐看老，星畔白榆还报秋。”
李中诗：“千里梦随残月断，一声蝉送早秋来。”〈又〉离京
梅雨歇，到邑早蝉秋。

宋欧阳修诗：“欲将何物招嘉客，惟有新秋一味凉。”
苏轼诗：“星河淡欲晓，鼓角冷知秋。”

陆游诗。“荷盘时泻露，萤火早知秋。”〈又〉山步溪桥入早
秋。

金元好问诗：“百花冈头藉草坐，潇洒正值金莲秋。”
明孙太初诗：“菰米莲房作好秋。”

《诗经豳风七月章》：“七月，亨葵及菽。”〈朱注〉《葵菜名菽豆也，
七月食瓜》。

《周礼·春官典瑞》：“两圭有邸，以祀地。”〈注〉谓所祀于北郊
《神州》之神。〈疏〉案《河图括地象》：“昆仑东南万五千里，神
州”是也。但三王之郊，一用夏正，未知神州用何月祭
之？或解郊用三阳之月，神州既与郊相对，宜用三阴
之月，当七月祭之。

《古今注》：“汉惠帝五年七月，黄鹄二集萧池《汉书武帝本纪》：建元元年：“秋七月，诏曰：卫士转置送
迎二万人，其省万人。罢苑马以赐贫民。议立明堂，遣
使者安车蒲轮，束帛加璧，征鲁申公。”〈注〉养马之苑，“旧
禁百姓不得刍牧采樵，今罢之。”

《昭帝本纪》：“始元六年，诏有司问郡国所举贤良文学、
民所疾苦，议罢盐铁榷酤。秋七月，罢榷酤官。”

《后汉书光武本纪》：建武三十年：“秋七月丁酉，幸鲁国，
复济阳县。是年徭役。”

《章帝本纪》章和元年秋七月，诏曰：“秋令是月养衰老，
授几杖，行糜粥饮食。其赐高年二人共布帛各二匹，
以为醴酪。”

《和帝本纪》：永元六年“秋七月，京师旱。丁巳，幸洛阳寺，
录囚徒，举冤狱。未及还宫而澍雨。”

《安帝本纪》：永初三年：“秋七月庚子，诏是吏案行在所，
皆令种宿麦蔬食，务尽地力，其贫者给种饷。”

延光三年七月，颍川上言“木连理。”

《顺帝本纪》：阳嘉元年“秋七月，史官始作候风地动铜
仪。”〈注〉时张衡为太史令作之。

《晋书武帝本纪》：泰始二年“秋七月辛巳，营太庙，致荆
山之木，采华山之石，铸铜柱十二，涂以黄金，镂以百
物，缀以明珠。”

泰始五年秋七月，延群公询谠言。

咸宁二年秋七月，有星孛于大角。吴临平湖自汉末
壅塞，至是自开。父老相传云：“此湖开，天下平。”

《艺术传》：“韩友善占卜，宣城太守殷祐有病，友筮之曰：
‘七月晦日，将有大鸲鸟来集厅事上，宜勤伺取，若获
者为善，不获将成祸。祐乃谨为其备。至日，果有大鸲
垂尾九尺，来集厅事上，掩捕得之，祐乃迁为石头都
督’。”

《礼志》：“故事，祀皋陶于廷尉寺，新礼移祀于律署，以同
祭先圣于太学也。故事，祀以社日，新礼改以孟秋之
月，以应秋政。”

《律历志》：赵石勒十八年七月，造建德殿，得圆石，状如
水碓，铭曰“律权”石。重四钧，同律度量衡。有辛氏造。续
咸议是王莽时物。

《宋书符瑞志》：“晋成帝咸和四年七月，长沙郡逻吏黄
光于南郡道遇白鹿，驱之不去，直来就光，追寻光二
百馀步，光遂抱取，遣李坚奉献。”

《晋书成帝本纪》：咸和七年：“秋七月景辰，诏诸养兽之
属，损费者多，一切除之。”

王绍之《晋安纪》：“义熙二年七月夜，彩虹出西方，蔽月。”
《风土记》：“越俗，每岁七月二十五日，种类四集于庙，扶
老携幼，环宿其旁。凡五日，祠以牛彘酒鲊，椎歌欢饮
即还，惟不用犬云。”

《元嘉起居注》：“元嘉元年七月，有白燕集于齐郡，游翔
庭宇，经九日乃去，众燕翼随有数千。”

《异苑》：“张仲舒为司空，在广陵城北。以元嘉十七年七
月中，晨夕间辄见门侧有赤气赫然，空中忽雨绛罗
于其庭，广七八分，长五六寸，皆以笺纸系之，纸广长
亦与罗等，纷纷甚驶。”

《宋书孝武本纪》，“大明五年七月丙辰，诏曰：雨水猥降，
街衢泛溢。可遣使巡行穷弊之家，赐以薪粟。”

《南史褚彦回传》：尝聚袁粲舍，初秋凉夕，风月甚美，彦
回援琴奏《别鹤》之曲，宫商既调，风神谐畅。王彧、谢庄
并在粲坐，抚节而叹曰：“以无累之神，合有道之器，宫
商暂离，不可得已。”

《梁书诸夷传》，“芮芮国，其地苦寒，七月流澌亘河。”
《陈书宣帝本纪》，“太建十一年七月辛卯，初用大货六
铢钱。”

《魏书灵征志》：“世祖太平真君二年七月，天有黄光洞
照，议者佥谓荣光也。”

世宗景明三年七月，鲁阳献乌芝。“王者慈仁则生”，食
之，令人度世。

孝昌二年，扬州刺史李宪《表》云：“门下督周伏兴，以去
年七月，患假还家。至十一日，夜，梦渡肥水，行至草堂
寺南，遥见七人，一人乘马，著朱衣，笼冠，六人从后，兴
路左而立，至便再拜。问兴何人，兴对曰：‘李公门下督，
暂使硖石’。其人语兴：‘君可回，我是孝文皇帝中书舍
人。遣语李宪，勿忧贼堰，此月破矣’。”兴寤，遂还城，具语
梦状。七月二十七日堰破。

《北齐书文宣帝本纪》，天保九年秋七月辛丑，给京畿
老人刘奴等九百四十三人版职及杖帽各有差。
《周书明帝本纪》：“二年七月丙申，顺阳献三足乌，群臣
上表称庆。诏曰：‘夫天不爱宝，地称表瑞，凤巢阿阁，图
龙跃沼，岂直日月珠连，风雨玉烛。是以《钩命决》曰：‘王
者至孝则出’’。”《元命苞》曰：“人君至治所有。虞舜烝烝，来
兹”异趾；周文翼翼，翔此灵禽。文考至德下覃，遗仁爰
被，远符千载，降斯三足。将使三方归本，九州翕定，惟
此大体，景福在民，予安敢让？宗庙之善，弗宣大惠。可
大赦天下，文武官普进二级。

《旧唐书食货志》：“武德四年七月十日丁卯，铸开元通宝”，径八寸，重二铢四参，十钱重一两，得轻重大小之
中，其文以八分、隶、篆三体。

《唐书百官志》中：“尚署令七月献细针。”

《唐会要》：“贞观十六年七月，以素屏几赐魏徵。”

《建康实录》：“贞观二十一年七月，帝游幸，敕奉御王孝
积于显道门内起紫微殿十三间，文甓重基，高敞弘
壮。帝见之甚悦。”

“贞观二十七年七月，宴五品已上于飞霜殿，丝竹递
奏，群臣上寿，赐绫锦。”殿在元武门北，因地形高敞，层
阁三成，引水为洁渌池，以涤炎暑。

《唐会要》：永徽二年七月二日，诏礼官学士议立明堂。
柳宣依郑康成议五室，孔志约据《大戴礼》及卢植、蔡
邕议九室，赵慈皓、薛文思等各造明堂图样。上以“九
室之议，理有可依。”令所司详定明堂形制，大小、阶基
高下，及辟雍门阙等制度。

《玉海》：仪凤三年七月丁巳，宴近臣诸亲于九成宫之
咸亨殿。上谓霍王元轨等曰：“甘雨频降，夏麦丰熟，秋
稼滋荣，思与叔等同为此欢。”因赋七言效柏梁体。霍
王、相王侍臣并和。

《唐书王方翼传》，“方翼征西域，七月次叶河，无舟而冰，
一昔合，时以为祥。”

《全唐诗话》：“景龙三年七月，幸望春宫，送朔方节度张
仁亶赴军。”

沈佺期《霹雳引》：“秋七月，火伏而金生。客有鼓琴于门
者，奏霹雳之商声。”

《唐书元宗本纪》：开元二年七月“乙未，焚锦绣珠玉于
前殿。戊戌，禁采珠玉及为刻镂器玩珠绳帖縚服者。
废织锦坊。”

《玉海》：“兴庆宫，本明皇旧第也。开元二年七月，宋王成
器请献兴庆坊宅为离宫。二十九日甲寅，制许之，故
作兴庆宫。”

《旧唐书元宗本纪》：“开元二十四年七月己巳，初置寿
星坛，祭老人星及角、亢等七宿。”

《唐会要》：“天宝九载七月五日，诸卫队仗绯色旗旛改
为赤黄，以符土运。”

上元二年七月甲辰，延英殿御座梁上生玉芝，一茎
三花。亲制《玉灵芝诗》三章，章八句，曰：“玉殿肃肃，灵芝
煌煌。重英发秀，连叶分房。宗庙之福，垂其景光。”〈此章缺二
句〉元气产芝，明神合德。紫微间采，白蕣呈色。载启瑞
图，庶得皇极。天心有眷，王道惟直。幸生芳本，当我扆
旒。放此灵质，贲其王猷。神惟不爱，道亦无求。端拱思
惟，永荷天休。

大历八年七月，解县安邑两池生乳盐，户部侍郎韩
滉请荐清庙，编之史册，从之。

《甘泽谣》许云封，乐工之篴者。贞元初，韦应物为和州
牧，夜泊灵壁驿，忽闻云封篴声。韦公谓其声似天宝
中梨园法曲李谟所吹者，召问之，乃是李谟外孙。韦
公曰：“吾有乳母之子，尝受篴李供奉，旧吹之篴即李
君所赐。”遂囊出旧篴。云封曰：“信是佳篴，但非外祖所
吹者。竹生云梦之南，鉴在柯亭之下。以今年七月望”
前生，明年七月望前伐。过期不伐，则其音实；未期而
伐，则其音汎。浮者外泽中干，干者受气不全，气不全
则其竹夭。凡发扬一声，出入九息。古之至音者，一叠
十二节，一节十二敲。其已夭之竹，遇至音必破。韦公
曰：“欲信女鉴，篴破无伤。”云封乃奉篴吹《六州遍》，一叠
未尽，划然中裂。韦公惊叹久之。

韩愈《洛北东林寺题名》：“韩愈、李景兴、侯喜、尉迟汾，贞
元十七年七月二十二日，渔于温洛，宿此而归。”
《旧唐书宪宗本纪》：“元和四年七月乙巳朔，御制前代
君臣事迹十四篇，书于六扇屏风。是月出书屏以示
宰臣，李藩等，表谢之。”

《容斋随笔》：唐穆宗即位之初年，诏曰：“七月六日，是朕
载诞之辰，其日百僚命妇宜于光顺门进名参贺，朕
于门内与百僚相见。”

《前定录》：陆宾虞举进士，在京师，有僧曰惟瑛，知术数。
宝历二年春，宾虞欲罢举归吴，惟瑛留止一宿，谓曰：
“来岁成名，不必归，但取京兆荐送至七月六日。若食
水族，则殊等，与及第必矣。”宾虞后适从孙闻礼之舍，
既入，闻礼喜迎曰：“向有人惠双鲤鱼，方欲候翁而烹
之。”宾虞素嗜鱼，便令作羹，则七月六日也。遽命驾诣
惟瑛，且绐之曰：“将游蒲关。”瑛笑曰：“水族已食矣，游蒲
关何为。”宾虞深信之，因取荐京兆府，果得殊等，明年
登第。

《唐实录》：“太和四年七月，文宗于太液亭召翰林学士
郑覃已下对，赐锦彩。”

《唐会要》：开成元年七月戊辰朔，分察使奏，“秘书省四
库见在新旧书籍共五万六千四百七十六卷。
大中二年七月十一日，史馆奏，续选堪上凌烟阁功
臣，除所有旧真形并有子孙在中外任官令写进外，
三十七人。”敕旨令御史台牒诸州寻访子孙，图写真
形以进七月十六日，福建观察使殷俨进瑞粟十一茎，茎有
五六穗。

《唐书韦丹传》：丹子宙为永州刺史。邑中少年常以七
月击鼓，群入民家，号“行盗”，皆迎为办具，谓之起盆。后
为解素，喧呼疻𩰚，宙至，一切禁之。
《懿宗本纪》：咸通四年七月辛卯朔，弛廉州珠池禁。
《洽闻记》：河州凤林关有灵岩寺，每七月十二日，溪穴
流出圣柰，大如盏，以为常。

《南唐书》：李景达生于吴顺义四年，是岁大旱，烈祖方
辅政，极于焦劳。七月既望，雩而得雨，景达以是日生，
烈祖喜，故小名“雨师。”

《宋史侯益传》：“益晋初召为奉国都校，领光州防御使。
范延光反大名，张从宾据河阳为声援。晋祖召益谓
曰：‘宗社危若缀旒，卿能为朕死耶’？益曰：‘愿假锐卒五
千人，破贼必矣’。以益为西面行营副都部署，率禁兵
数千人，次虎牢。从宾军万馀人，夹汜水而阵。益亲鼓，
士乘之，大败其众，击杀殆尽，汜水为之不流，从宾乘”
马入水溺死。筑京观，刻石纪功，晋祖大喜，拜河阳三
城节度，充邺都行营都虞候。会延光以城降，移镇潞
州。天福四年，晋祖追念虎牢之功，迁武宁军节度、同
平章事，遣中使谓益曰：“朕思卿，前年七月九日大立
战功，故复以此月此日徙卿镇彭门，领相印”，仍赐门
戟，改乡里为将相乡勋贤里。

《玉海》：周太祖七月二十八日诞，为“永寿节。”

《录异记》：“壬子岁七月十三日，青城鬼城山因滞雨崖
崩，暴水大至，在丈人观后，高百馀丈，殿当其下，将忧
摧坏，俄有堕石如岸，堰水向东，竟免漂陷。观中常汲
溪水以供日食，甚以为劳。自得此暴水出处，常有流
泉直注厨内，其味甘香，冬夏不绝。”

《辽史太宗本纪》：“天显五年秋七月戊子，荐时果于太
祖庙。”

《会同》四年秋七月己巳，有司奏“《神纛车》有蜂窠成蜜，
史占之吉。”

《乐志》：“七月十三日皇帝出行宫三十里卓帐。十四日
设宴，应从诸军，随各部落动乐。十五日中元大宴，用
汉乐。”

《景宗本纪》：保宁元年。有司请以帝生日七月六日为
天清节，从之。

《金史太祖本纪》：辽道宗时，有五色云气屡出东方，司
天孔致和曰：“其下当生异人，建非常之事，天以象告
也。”咸雍四年戊申七月一日，太祖生。

《玉海》：“乾德二年七月二十三日乙未，幸北郊观稼。”
乾德二年七月，诏“吏部南曹以人才可副升擢者，送
中书门下引验以闻。”上虑铨衡止凭资历，英俊或沉
于下僚故也。四年七月癸酉，令吏部南曹引验选人
可升擢者，具名闻奏对见。

乾德四年七月丁亥，诏“州县复置俸户。”

开宝六年七月己未，命参政卢多逊、知制诰扈蒙、张
澹参详《长定循资格》，取悠久可用之文为《长定格》三
卷，总二百八十七事。书成上之，颁为永式。自是铨选
益有伦矣。

《宋史胡旦传》：“旦上平燕议曰，岁之所临，其地受福。今
年春末至来年，岁在宋分；今年初秋至六年，镇在燕
分。”

《玉海》：“宋太宗七月七日诞，为乾明节。”

《宋史五行志》：“太平兴国五年七月，蓬莱县民王明田
谷隔陇合穗，相去一尺许。”

《玉海》：太平兴国八年七月癸未，幸含芳园习射。
雍熙四年七月乙丑，御制《早秋》诗二首、《立秋日暮雨》
诗一首赐近臣。

至道三年七月四日，真宗语宰臣曰：“朕欲观边防郡
县山川形势，可择使以往。”乃选左藏副使杨允恭、崇
仪副使窦神宝、阁门祗候李允则乘传视山川形势。
咸平三年七月，命宰臣录内外庶官历任功过，编册
以进。其该恩复用者，别编以备观览。

《宋史礼志》：“咸平四年七月十一日，诏近臣寇准、冯拯
观内苑谷，遂宴于玉宸殿。”

《玉海》：“咸平五年七月庚戌，幸三馆秘阁，阅四库书，赐
直官校理器币。”

《宋史五行志》：“咸平六年七月，陟县民连罕田隔四陇
同颖。”

《礼志》：“真宗景德六年七月二十九日，诏辅臣观粟于
后苑，御山子，观御制文阁御书及《嘉禾图》赐饮。是日
皇子从游。”

《青箱杂记》：景德中，夏公初授馆职，时方早秋，上多宴
后庭，酒酣，遽命中使诣公索新词，公问上在甚处，中
使曰：“在拱宸殿按舞。”公即抒思，立进《喜迁莺》词曰：“霞
散绮，月沉钩，帘卷未央楼。夜凉河汉截天流，宫阙锁
新秋。瑶阶金茎露，凤髓香，和云雾。三千珠翠拥宸游，
水殿按梁州。”中使入奏，上大悦。

《宋史礼志》：真宗以七月一日圣祖降日为先天节，休假宴乐，并如天庆节。中书、亲王、节度、枢密、三司以下
至驸马都尉，诣长春殿，进金缕延寿带、金丝续命缕，
上保生寿酒，改御崇德殿，赐百官饮，如圣节仪。前一
日，以金缕延寿带、金涂银结，续命缕、绯彩罗延寿带、
彩丝续命缕分赐百官，节日戴以入。礼毕，宴百官于
锡庆院。

《玉海》：大中祥符元年七月乙酉，诏泰山灵液亭北，天
书再降之地，建殿以“天贶”为名。

大中祥符三年七月壬寅，诏：“南宫、北宅大将军已下，
各赴书院讲读经史。书院十岁已上，并入学受经，学
书委侍教勤心诱劝。”

《华山志》：“宣泽亭在太华驿之侧，大中祥符四年七月
二十日真宗拜岳之所也，赐名为宣泽亭。有御制碑，
龙首龙座在焉。”

《玉海》：“大中祥符六年七月，诏在京诸军内选江、淮习
水卒，于金明池试战棹，立为虎翼军，置营于池侧。其
江、浙、淮南诸军，并令准此选卒置营。”

大中祥符八年七月十九日，幸瑞圣园观稼，作《观稼》
五言诗。

《名胜志》：“谏院，起明道元年七月辛卯。陈执中为谏官，
以谏官无治所，屡请置院，乃以门下省为谏院，而别
创门下省于右掖门之西。”宋置谏院自此始。

《玉海》：景祐三年七月乙酉，翰林侍读学士冯元上《金
华五箴》，示诏褒答。三史判官谢绛言事，进《圣治五箴》，
曰：“绍闻君臣内戒，谨命敬变”云。

庆历元年七月戊申朔，上命图画前代帝王美恶之
事可为监戒者，号《观文监古图》，上自为记，召辅臣至
迎阳门观之。

《图画见闻志》：“仁宗皇帝御画御马一疋，其毛赭白，玉
衔勒，上有宸翰题云：‘庆历四年七月十四日御画，兼
有押字印宝’。”

《玉海》：皇祐三年七月九日丁巳，翰林承旨王尧臣言：
“按《太常》，天地、宗庙、四时祠祀乐曲凡八十九曲，自《景
安》而下七十五章，率以安名曲，岂特本道德政教嘉
靖之美，亦缘神祇祖考安乐之故。”上议：国朝乐宜名
曰《大安》。

皇祐五年七月二十二日己未，召近臣观后苑瑞莲。
《宋会要》：至和元年七月二十二日，杨维德言：“客星见，
微有光采，黄色。按《黄帝掌握占》云：‘客星来犯毕，明盛
者，主国有大贤’。”诏送史馆。

《玉海》：“宣仁圣烈高皇后七月十六日诞为坤成节。
熙宁三年七月四日，诏京西、淮、浙、江西、荆湖六路各
置铸钱监一，江、荆以十五万，馀以万缗为额。”

熙宁八年七月四日，右谏议大夫沈立进“《都水记》二
百卷、《名山记》一百卷。”

《宋史兵志》：绍圣三年七月，诏选弩手兼习神臂弓。
《苏轼集》：七月二十四《日，以久不雨，出祷磻溪，是日宿
虢县。二十五日晚，自虢县》渡渭，宿于僧舍，见壁有《前
县令赵荐留名有怀其人》诗：“龛灯明灭欲三更，攲枕
无人梦自惊。深谷留风终夜响，乱山衔月半床明。故
人渐远无消息，古寺空来有姓名。欲向磻溪问姜叟，
仆”夫屡报斗杓倾。

《宋史·河渠志》：“大观元年七月，诏自京至八角镇，积水
妨行旅，转运司选官疏导，修治桥梁，毋使病涉。”
《玉海》：政和六年七月五日，造大路，如玉路之制，唯不
饰以玉，樊缨一就以尚质。又制大旗十有二旒，龙章
而设日月，建于大路之上以象天。

七月二十一日，御书大成殿榜，刻石首善阁下：
《东京梦华录》：“七月，瓜果、梨枣方盛。京师枣有数品：灵
枣、牙枣、青州枣、亳州枣。鸡头上市则梁门里李和家
最盛。中贵戚里取索供卖，内中泛索，金合络绎。士庶
买之，一裹十文，用小新荷叶包。”以麝香红小索儿
系之，卖者虽多，不及李和一色，拣银皮子嫩者货之。
《宋史胡安国传》：绍兴二年七月入对，高宗曰：“闻卿大
名，渴于相见，何为”累诏不至，安国辞谢，乞以所进时
论二十一篇施行。

《玉海》：绍兴三年七月丁卯，诏录用六朝勋臣自曹彬
至蓝元振三百二十人子孙。先是，徽猷阁待制宋伯
友入对，言“功臣子孙凋丧殆尽，乞访其后，量才录用。”
故有是诏。其后得赵普、赵安仁、范质、钱若水诸孙，皆
官之。

绍兴十六年七月乙酉，陈泰初进《神哲御集》百有十
人册，上谕大臣，令立定赏格，重则进官，轻则赐帛。
隆兴元年七月二十三日，制手辇及绦衣褥，郊祀礼
毕用之。

《宋史·刑法志》：“《淳熙敕令格式》，帝以其书散漫，用法之
际，官不暇遍阅，吏因得以容奸。今敕令所分门编类
为一书，名曰《淳熙条法事类》。四年七月颁之。”

《朱子大全集》：淳熙戊戌七月二十九日与子晦、淳叟、
伯休同发屏山，西登云谷，越夕乃至，而季通、德功亦
自山北来会，赋诗《玉海》：淳熙六年七月二十八日，御书“明堂明堂之门”
六字，并“嗣天子臣御名恭书”六字，令修内司制碑。礼
成，上曰：“积雨骤霁，星月粲然，殊可喜。”

《宋史王居安传》：“刘孝韪七月八日过其家塾，见居安
异凡儿，使赋八夕诗，援笔成之，有思致。孝韪惊拊其
背曰：‘子异日名位必过我’。”

《异闻总录》：陈伯修为宣城守，临政之暇，多在颐白堂
讲《易》，宾客来听者常十数。一日讲罢客退，独坐禅榻，
忽见朱衣人前揖曰：“请殿院看雪。”时方七月末，暑风
犹盛。伯修异焉，疑此际不应有雪，又吾为庶僚，安得
朱衣吏报事，勉起之。方离席数步，大声如雷，堂梁已
折，禅榻压碎无馀。

《癸辛杂识》周子功“云南丹州男女之未婚嫁者，于每
岁七月聚于州主之厅，铺大毯于地，女衣青花大袖，
用青绢盖头，手执小青盖。男子拥髻，皂衣皂帽，各分
朋而立。既而左右队长各以男女一人推仆于毯，男
女相抱持，以口相呵，谓之听气。合者即为正偶，或不
合，则别择一人配之。盖必如是而后成婚，否则论以”
《奸罪》也。

《金史太宗本纪》：天会三年七月“己卯，锦州野蚕成茧，
奉其丝帛来献。”

《食货志》：“中都、西京、北京、上京、辽东、临潢、陕西地寒，稼
穑迟熟，夏税限以七月为初。”

《辉县志》：“元至元五年秋七月，鸲鹆食蝗。时蝗生牧野，
鸲鹆自西北飞来，方六七里，林木皆满，遂将蝗食且
尽，作阵飞去。”

周伯琦《天马行序》：“至正二年七月十有八日，西域拂
郎国遣使献马一匹，高八尺三寸，修如其数而加半，
色漆黑，后二蹄白，曲项昂首，神俊超逸。上御慈仁殿
临观，敕翰林学士承旨巙巙命工画者图之，直学士
揭傒斯赞之。盖自有国以来未尝见也，殆古所称天
马者耶。”

《辍耕录》：“至正庚子秋七月九日，饮松江泗滨夏氏清
樾堂上，酒半，折正开荷花，置小金卮于其中，命歌姬
捧以行酒。客就姬取花，左手执枝，右手分开花瓣，以
口就饮，其风致又过碧筒远甚，因名为‘解语杯’。”
《岁华纪丽谱》：“七月十八日，大慈寺散盂兰盆，宴于寺
之设厅。宴已，就华严阁下散。”

《真腊风土记》：“七月烧稻，其时新稻已熟，迎于南门外，
烧之以供佛。妇女车象往观者无数。”

《帝京景物略》：“七月始𩰚促织，壮夫士人亦为之。𩰚有
场，场有主者其养之。又有师𩰚盆筒罐，无家不贮焉。”
《北京岁华记》：“晦日地藏佛诞，供香烛于地，积水湖、泡
子湖各有水灯。”

《续文献通考》：“旧制，岁虞河决，有司常以孟秋豫调筑
塞之物，稍芟薪柴楗橛竹石茭索十馀万，谓之春料。”
《西湖志馀》：“嘉靖三十一年七月十八日大风雨，清湖
桥胡氏家有异物起马厩中，开片瓦腾空而上，火光
烛天。觅马厩中，有坎广尺许，深二丈馀，泉水清莹，盖
龙潭也。”

《名胜志》：明隆庆五年，有双龙见于莆田县东华山。佥
事余一鹏记云：“隆庆辛未七月二十日当午，双龙出
自连江里海中，初黑雾弥漫，疏雨甚大，色黄气腥，有
顷雨止，龙拥水高丈馀，阔数丈，长乃亘野，声若烈爆，
势若折潮。”

《归化县志》：“隆庆六年七月十三日，有牧儿忽闻地下
如雷鸣，惊视之，则田中水涌高丈许。急归呼其主往
视之，已成深潭，惟有金鲤游泳其中，遂为一方灌溉
之利。”

《名胜志》：番禺县蒲涧，去玉虹洞五里，涧中产菖蒲，一
寸九节。《南越志》云：宋咸平中，姚成甫于涧侧遇一丈
夫曰：“此菖蒲安期生所饵，可以忘老。”倏然而逝。今俗
以七月二十五日安期生上升，相率为蒲涧之游，履
綦骈错。

《荔枝谱》：“中元红荔枝，将绝才熟，以晚重于时。予常七
月二十四日得之。”

《礼记·祭统》：“草艾则墨未发，秋政则民弗敢草也。”〈疏〉“草
艾则墨”者，谓初秋草堪艾给炊爨之时，则行小刑之
墨。夏节虽尽，人君未发，行秋政则民不敢艾草也。
《左传》：“岁云秋矣，我落其实而取其材。”〈注〉《周》“九月”，夏之
七月，孟秋也。今岁已秋，风吹落山木之实，则材为人
所取。

《公羊》“秋七月”传：“秋七月，此无事，何以书？《春秋》虽无事，
首时过则书，首时过则何以书？《春秋》编年，四时具，然后为年。”

《内经》“阴阳交期在溓水。”〈注〉《溓水》者，七月建申，水生于
申也。溓水静也。

《管子·轻重己篇》：“以夏日至，始数四十六日，夏尽而秋
始，而黍熟。”

《陶朱公书》：龙眼七月实熟，荔枝才过后，龙眼即熟，故
谓之荔枝奴。

《史记天官书》：“涒滩岁：岁阴在申，星居未，以七月与东
井、舆鬼晨出，曰大音。昭昭白。其失次，有应见牵牛。”
《春秋繁露四祭》篇：“尝者，以七月尝黍稷也。”

京房《易妖占》：“七月建申为夷则，蟋蟀鸣。”

《星经》：“织女三星在天市东，常以七月一日、六七日见
东方。色赤精明，女功善。”

《后汉书襄楷传》：“布谷鸣于孟夏，蟋蟀吟于始秋。”
《白虎通五行篇》：“七月律谓之夷则何？夷，伤。则，法也。言
万物始伤，被刑法也。”

《四民月令》：“七月收柏实。”

《月令章句》：自张十二度至轸六度，谓之鹑尾之次，处
暑居之，楚之分野。

魏文帝与吴监书：“中国珍果甚多，且复为说：葡萄当
其朱夏涉秋，尚有馀暑，醉酒宿酲，掩露而食，甘而不
䬼，脆而不酸，冷而不寒，味长汁多，除烦解倦。”
《吴氏本草》：“蒲阴实，在平谷或圃中。延蔓如瓜，叶实如
桃。七月采，止瘟延年。”

《博物志》：“海上有草，名”其实，食之如大麦，七月熟，俗
名曰“自然谷”，或曰“禹馀粮。”

《风土记》：“七月，蝼蛄鸣于朝，寒螀鸣于夕。”

《中华古今注》：“绀蝶，一曰青令，似蜻蛉而色元绀。江东
人谓绀幡，亦曰童幡，好以七月群飞天海边。”

《广志》：“龙眼树，叶似荔枝，蔓延缘木，生子如酸枣，色黑，
纯甜无酸，七月熟。”

《物理论》：“古有阮师之刀，天下之所宝贵也。初阮之作
刀，受法于金精之灵。七月庚辛，见金神于冶监之门，
向而再拜，金神教以水火之齐，五精之炼，用阴阳之
候，取刚软之和。三年作刀千七百七十日。其刀平背
夹刃，方口洪首，截轻微不绝丝发之系，斫坚刚无变
动之异。”

范汪《祠制》，《孟秋之祭菱芡》。

《沙洲记》：“自龙涸至大浸川一千九百里，夜肃肃常有
风寒，七月雨便是雪，遥望四山，皓然皆白。”

《名医别录》：“水苏，生九真池泽，七月采。”《本草经》云：“久服
通神，轻身耐老。”

薇御，生汉中川泽及冤句、邯郸。七月采茎叶，阴干。久
服轻身明目。

桃核仁“七月采取，阴干。”

“新雉木味苦、香温，无毒。可作沐药。七月阴干。实如桃
龙眼，一名益智。”嵇含《南方草木状》云：“木高一、二丈，似
荔枝而枝叶微小，凌冬不凋。春末夏初，开细白花，七
月实熟，壳青黄色，文作鳞甲，形圆大如弹丸，核若木
梡子而不坚，肉薄于荔枝，白而有浆。实极繁，每枝二、
三十颗，作穗如葡萄。”

《魏书律历志》：次卦，“七月，《恒》、节、同人、损、否。”

《齐民要术》：“凡爱田，常以五月耕，六月再耕，七月勿耕，
谨摩平以待种。”

蔓菁七月初种之，一亩用子三升。

种芜菁法：“近市良田一顷，七月初种之。”〈注〉六月种者。
根虽粗大。叶复虫食。七月末种者。叶虽膏润。根复细
小。七月初种。根叶俱得。

《崔寔》曰：“七月别种䪥。”
又曰：“七月可种大小葱。”〈注〉“夏葱曰小。冬葱曰大。”
又曰：“七月藏韭菁。”

收葱子，必薄布阴干，勿令浥郁。其拟种之地，至七月
耕数遍，一亩用子四五升，炒谷拌和之，两耧重耩窍
瓠下之，以《批契》继腰曳之，七月纳种。

种苜蓿，地宜良熟，七月种之，畦种水浇，一如韭法。
作黄蒸法。七月中取生小麦细磨之，以水溲而蒸之，
气脯好，熟便下之，摊令冷，布置覆盖成就，一如麦䴷
法。

坑蓝，七月中作坑，令受百许束。作麦秆泥泥之，令深
五寸，以苫蔽四壁。刈蓝倒竖于坑中，下水以木石镇
压令没，热时一宿，冷时再宿。漉去荄，内汁于瓮中。率
十石瓮著石灰一斗五升，急抨之，一食顷止，澄清，泻
去水，别作小坑，贮蓝淀著坑中，候如强粥，还出。瓮中
盛之，蓝淀成矣。

凡作三斛：《麦麹法》：蒸、炒、生各一斛，磨干，合和之。七月
取甲寅日，使童子著青衣，日未出时，面向杀地，汲水
二十斛，勿令人泼，人长水亦可泻却，莫令人用。其和
麹之时，面向杀地和之，令使绝强。团麹之人皆是童
子小儿，亦面向杀地，当日使讫，不得隔宿。

神麹法，以七月上寅日造，不得令鸡狗见麦分三分，

角各造曲奴一枚讫，泥户，勿令泄气。又方，以七月中
旬以前作麹为上，时亦不必须寅日。祝麹文：“某年月
日敬启五方五土之神，谨以七月上辰，造作麦麹数”
千百饼，阡陌纵横，以辨疆界，须建立五王，各布封境，
酒脯之荐，以相祈请，愿垂神力，勤鉴所愿，使出类绝
踪，穴虫潜影，衣色锦布，或蔚或炳，杀热火燌，以烈以
猛，芳越椒熏，味超和鼎，饮利君子，既醉既逞，惠彼小
人，亦恭亦静，敬告再三，格言斯整，神之听之，福应自
冥，人愿无为，希从毕永，急急如律令。

《荆楚岁时记》：七月采瓜犀，以为面脂。《本草图经》曰：“犀
瓣也。”

《隋书礼仪志》：“秋迎白招拒者，招，集；拒，大也。言秋时集
成万物，其功大也。”

《酉阳杂俎》。《齐香》，出波斯国。《拂林》呼为顶勃梨。长
一丈，围一尺许，皮青色薄而极光净。叶似阿魏，每三
叶生于条端，无花实。西域人常八月伐之，至腊月更
抽新条，极滋茂，若不剪除枯死。七月断其枝，有黄汁，
其状如蜜，微有香气。入缶疗百病。

白豆蔻，出伽古罗国，呼为“多骨。”形如芭蕉。叶似杜若，
长八九尺，冬夏不凋。花浅黄色，子作朵如葡萄。其子
初出，微青，熟则变白。七月采。

《秦中岁时记》：进士下第，当年七月，复献新文求拔解，
故曰：“槐花黄，举子忙。”

《周易集解干》：“飞龙在天，乃位乎天德。”何妥曰：“此当七
月，万物盛长，天功大成，故云天德也。”

坤六三，含章可贞。干宝曰：阴气在三，七月之时，自否
来也。阳降在四，三公位也。阴升在三，三公事也。
坤以藏之。《九家易》曰：“建申之月，坤在干下，包藏万物
也。”

《望气经》“七月三日有雾，岁熟。”

《宋史河渠志》：“七月菽、豆方秀，谓之豆华水。”

《圣惠方》：“七月取松实，过时即落，难收也。去皮，捣如膏，
收之。每服鸡子大，酒调下，日三服。百日身轻，三百日
行五百里，绝谷。久服神仙。渴即饮水，亦可以炼过松
脂同服之。”

《梦溪笔谈》：七月百谷成实，自能任持，故曰太乙
临。《汉诗话》：寇莱公七月十四日生。魏野诗云：“何时生
上相，明日是中元。”

《政和本草》：“威灵仙出商州、上洛及华山平泽。初生比
众草最先，茎便如钗股四棱，叶似柳叶，作层，每层六
七叶如车轮，有六层至七层者。七月内生花，浅紫或
碧白色。”

《诗序》：“《七月》，陈王业也。周公，陈后稷先公风化之所由
致，王业之艰难也。”

《桂海果志》：“芽蕉子小如鸡蕉，尤香嫩甘美，秋初实。”
《笋谱》：笋七月生至十月间，缙云以南多出，然味苦
而节疏，笋可大于箭笋少许。山人采剥，以灰汁熟煮
之，都为金色，然后可食，苦味减而甘，食甚佳也。
《纪历撮要》：“七月十六雨，名洗钵雨。”

处暑雨不通，白露枉相逢。

《荔枝谱》：“磨盘皮粗厚，味甘，大如鸡子，近蒂处甚平，七
月熟。”

《胜画》皮厚刺尖，味甘肉丰，大似桂林。七月熟。出长乐
县。六都者最佳，他种不及。

鹊卵皮薄实圆，斑如鹊卵。味微酸。山枝中之佳者。七
月熟。

《鸡引子》，一朵数十枚，大小错出，其大者核小，小者无
核。七月熟。

《家塾事亲》。七月雷大吼，有急令。

《缾史月表》：“七月，花盟主，紫薇、蕙花，客卿，秋海棠，重台
朱槿花使令，波斯菊，水木香，矮鸡冠、向日葵。”

《花历七月》，葵倾赤玉簪搔头，紫薇浸月，木槿朝荣，蓼
花红，菱花乃实。

《月令》演：七月䝙刘。〈立秋〉《曝腹书》。〈七日〉《鹊桥》：〈七夕〉《𩰚巧宴》：〈八日〉《盂
兰盆》：〈十五〉《鬼灯节》。〈十八〉

《野菜谱》：“菱科，初秋时采之，熟食。”

《田家历》：七月浣故衣，制新衣作夹衣，以备新凉。
田家五行。“七月朔日虹见，主年内米贵。”

《农政全书》：“蜀秫在北方，地不宜麦禾者，乃种此，尤宜
下地，立秋后五日，虽水潦至一丈深，不能坏之，立秋
前水至即坏，故北土筑堤一二尺，以御暴水。”

《本草纲目》：“莣草，叶如茅而大，长四、五尺，甚快利，伤人
如锋刃。七月抽长茎，开白花成穗，如芦苇花。花将放
时，剥其箨皮，可为绳箔草履诸物，其茎穗可为扫帚
也。”

泽兰根紫黑色如粟，根苗高二三尺，茎干青紫色，作
四棱，叶生相对如薄荷，微香。七月开花，带紫白色，萼
通紫色。

都桷子生广南山谷，树高丈馀，开花连著，实大如鸡
卵，七月熟天仙果，树高八九尺，叶似荔枝而小，无花而实，子如
樱桃，累累缀枝间，七月熟，其味至甘。宋祁《方物赞》云：
“有子孙枝，不花而实。薄言采之，味埒蜂蜜。”

使君子俗传潘州郭使君疗小儿，多独用此物，后因
号为“使君子”也。今岭南州郡皆有之。生山野中及水
岸。其茎作藤，如手指大，其叶如两指头，长二寸。三月
生花，淡红色，久乃深红，有五瓣。七八月结子，如拇指
大，长一寸许。大类栀子而有五棱。其壳青黑色，内有
仁白色。七月采之。

厚朴子名“逐折。”杀鼠益气，明目。一名“厚实。”生水间，茎
黄，七月实黑如大豆。

盐麸子生吴、蜀山谷。树状如椿，七月子成穗，粒如小
豆。上有盐似雪，可为羹用。岭南人取子为末，食之酸
咸止渴，将以防瘴。《后魏书》云：“勿吉国水气咸凝，盐生
树上。”即此物也。

胡麻花“七月采。最上标头者。”阴干用之。

槐实作荚连珠，中有黑子，子上房。七月收之，堪染皂。
《海金沙》出黔中郡，湖南亦有。生作小株，高一、二尺。七
月收其全科，于日中暴之，小干，以纸衬承，以杖击之，
有细沙落纸上，且暴且击，以尽为度。

《野记》：“七月，江南有大风，相传以为孟婆发怒。”按《山海
经》谓帝之女游于江中，出入风雨，自随以帝女，故曰
孟婆。

《多能鄙事》：“初秋新藕，沸汤焯过，五分熟，去皮，切作条
或片。每一斤用白梅四两，汤浸取汁一大碗，候冷浸
一时许，漉出控干，用蜜六两浸去卤水，别以蜜十两，
慢火煎令琥珀色，放冷收之。”

《名胜志》：“大同府沃野镇。沃野者，其地沃良，沙土尽黑，
功省获倍，每至七月皆熟。”

佛书：“七月十九，力吉祥国圣母化生贤劫千佛之日。”
《真仙通鉴》：右英夫人西王母第十三女，名媚兰，字申
林，治沧浪山，受书为云林夫人。晋哀帝兴宁三年七
月，降句曲山。

《三洞珠囊》：“西王母以上皇元年七月于南浮洞室下
教以授清虚真人。”

《云笈七签》：“元始天尊以开皇元年七月一日，于西那
玉国郁察山浮罗之岳长桑林中，授太上大道君智
慧上品大诫法文。”

薛氏者，河中少尹冯徽之妻也。适冯二十年，乃言素
志，托疾独处，焚香念道，持《黄庭经》。咸通十五年甲午
七月十四日，紫虚元君与侍女群真二十七人降于
其室。

《太平广记》：“谢自然入金泉道场，七月十一日上仙杜
使降石坛上，以符一道，丸如药丸，使自然服之。十五
日可焚香五罏于坛上，五罏于室中，至时真人来。”
《清凉山志中台灵迹》曰：“《佛足碑》，在大塔左侧。万历壬
午秋，少林嗣祖沙门威县明成德州如意，一夕一梦
莲花，一梦月轮，现于塔际。既觉，各言所梦，异之。及晓，
少”室僧正道持佛足图贻之。及展见是双轮印相喜
曰：“此梦祯也。”遂倾囊，兼募众立石，时孟秋既望也。是
夕众闻空中珠佩杂乐之声，出户视之，神灯点点。